En imam fra Odense er tirsdag ved Retten i Odense idømt 14 dages betinget fængsel for at have forhånet jøder under en prædiken i september 2014 i moskeen på Ørbækvej i Odense.

Imamen er dømt for under en prædiken blandt andet at have omtalt jøder som "børn af aber og svin".

Læs også : Imam tiltalt for racisme: Jøder er børn af aber og svin

- Det er en skærpende omstændighed, at du har optrådt som leder. Som religiøs leder, lød det fra retsformand Birgitte Thorsen i forbindelse med domsafsigelsen.

Imamen vil ikke acceptere rettens dom, og han har på stedet anket afgørelsen til Østre Landsret. Kravet er frifindelse.